মহিলার অশ্লীল ছবি তোলার অভিযোগ! অভিযুক্তকে গনপিটুনি মহিলাদের

পানিহাটি: পানিহাটিতে মহিলার অশ্লীল ছবি তোলার অভিযোগ যুবকের বিরুদ্ধে। প্রতিবাদে অভিযুক্তকে পাকড়াও করে গনপিটুনি মহিলাদের। ঘটনায় তুমুল উত্তেজনা গোটা এলাকায়। পরিস্থিতি সামাল দিতে ঘটনাস্থলে পৌঁছয় ঘোলা থানার পুলিশ (Ghola Police Station)।

বুধবার ঘটনাটি ঘটেছে পানিহাটি নাটাগর কামারপাড়া (Panihati Natagar Kamarpara Area) এলাকায়। অভিযোগ, এক মহিলা বাথরুমে থাকাকালীন এক যুবক গোপনে তাঁর ছবি মোবাইল ক্যামেরায় তোলে। মহিলার নজরে পড়তেই চিৎকার করতে শুরু করেন তিনি। মহিলার চিৎকার শুনে রাস্তায় ছুটে যান স্থানীয়রা। রাস্তা থেকেই অভিযুক্ত যুবককে হাতেনাতে ধরে ফেলে এলাকার বাসিন্দারা।

আরও পড়ুন: পর পর নিম্নচাপ! পুজোয় দুর্যোগের পূর্বাভাস

অভিযুক্ত যুবককে পাকড়াও করে গনপিটুনি দেন এলাকার মহিলারা। ঘটনাকে কেন্দ্র করে ব্যাপক উত্তেজনা ছড়িয়ে পড়ে গোটা এলাকায়। খবর পেয়ে ঘটনাস্থলে ছুটে আসে ঘোলা থানার পুলিশ (Ghola Police Station)। ঘটনাস্থল থেকে অভিযুক্ত যুবককে গ্রেফতার করে নিয়ে গেলে স্বাভাবিক হয় এলাকার পরিস্থিতি।

দেখুন অন্য খবর